open-index/open-wikipedia-markdown huggingface dataset:
Siikala (Inkeri)

**Siikala** () on entinen inkeriläinen kylä, joka kuului Järvisaaren luterilaiseen seurakuntaan, nykyään Leningradin alueen Tusinan piirissä Venäjällä.

Siikala sijaitsi Pitkäjärvestä etelään pienen Siikalanjärven rannalla. Kylä esiintyy jo 1600-luvulla suomalaiskylänä. Vainosen ja Tukian suvut muuttivat sinne 1700-luvulla. Siikala oli seurakunnan köyhimpiä kyliä, jossa maat olivat pienet ja kaivojen puuttumisen takia vettä otettiin pienestä lammesta. Vuonna 1838 Siikalassa asui 43 ihmistä (21 miestä, 22 naista), vuonna 1856 siellä oli yhdeksän taloa ja 18 sielua, vuonna 1860 taloja oli kahdeksan ja talonpoikia 22, vuonna 1862 taloja oli 14 ja asukkaita 56 (miehiä 23, naisia 33). Vuonna 1867 kylässä merkitty 30 asukasta (miehiä 14 ja naisia 16), kaikki inkeriläiset (savakot). Vuonna 1926 kylässä oli 37 taloa ja 156 asukasta, niistä 153 inkeriläisiä. Vuonna 1939 Siikalassa oli 48 taloa.

Siikalassa sijaitsi vuosina 1720–1774 Järvisaaren seurakunnan luterilainen kirkko. 1910-luvulla kylässä toimi venäjänkielinen ja 1920- ja 1930-luvulla suomenkielinen koulu.

Isäntien sukunimet 1900-luvun alussa: Finberg, Kvist (kotoisin Artjärvestä), Tukia, Tolla (Jääski), Vainonen, Siippalainen, Ollilainen (Nurmes). Siikalalaissyntyisen, Pietarissa asuneen kultasepänkisälli Juhana Paavonpoika Vainosen poika Vasili Vainonen (1901–1964) tuli kuuluisaksi balettimestarina ja koreografina muun muassa Mariinski- ja Bolšoi-teattereissa.

## Lähteet
Kanttila (Inkeri)

**Kanttila** () oli inkeriläinen kylä, joka kuului Järvisaaren luterilaiseen seurakuntaan. Nykyään kylän paikka sijaitsee Leningradin alueen Tusinan piirissä Venäjällä.

Kylä sijaitsi Lepsaarenjoen ja Olhovkajoen välisellä alueella Metsäpirtistä koilliseen. Kylä oli olemassa ja suomalaisten asuttama jo 1600-luvulla. Uudet asukkaat saapuivat Kanttilaan 1700-luvun mittaan. Perimätiedon mukaan Suuren Pohjan sodan jälkeen autioituneeseen Kanttilaan tuli Metsäpirtistä Särki-sukuisia asukkaita, joiden perässä sinne muutti muita sukuja. Kylä mainitaan vuoden 1792 kartassa. Paikallisasukkaiden mukaan kylän nimi tulee siitä, että se sijaitsi leivänkannikan muotoisella maalla.

Vuonna 1838 Kanttelassa asui 47 ihmistä (21 miestä, 26 naista), vuonna 1856 siellä oli kuusi taloa ja 24 sielua, vuonna 1860 taloja oli 11 ja talonpoikia 22, vuonna 1862 taloja oli yhdeksän ja asukkaita 49 (miehiä, 23, naisia 26). Vuonna 1926 kylässä oli 34 taloa ja 120 asukasta, niistä suomalaisia 115. Kanttila oli varallisuudeltaan keskiluokkaa. Kylään avattiin venäjänkielinen koulu vuonna 1912, neuvostoaikana siellä toimi suomenkielinen koulu. 

Isäntien sukunimet 1900-luvulla: Haponen (kotoisin Seulolasta), Kotsalainen (polveutui luultavasti 1600-luvulla Venjoella asuneista Kotsalaisista), Peuhkuri, Särki, Tukiainen (Ristiinasta).

## Lähteet
ATP-kausi 2018

Tämä on luettelo kauden 2018 tenniksen ATP-kiertueen turnauksista ja voittajista.

## Kalenteri
; Avain

### Tammikuu

### Helmikuu

### Maaliskuu

### Huhtikuu

### Toukokuu

### Kesäkuu

### Heinäkuu

### Elokuu

### Syyskuu

### Lokakuu

### Marraskuu

* Turnausten alkamispäiviin ei lasketa karsintoja
* Kentissä merkki "(s)" tarkoittaa sisäkenttää

## Lähteet
* 2018 Calendar
* Results Archive
Morainejärvi

**Morainejärvi** on järvi Kanadassa Albertan provinssissa Banffin kansallispuistossa. Järven sinivihreä vesi juontuu ympäröiviltä jäätiköiltä valuvasta mineraalipitoisesta liejusta.

## Lähteet

## Aiheesta muualla
SA8000 (yritysvastuujärjestelmä)

**SA8000** on järjestöjen johtama yritysten tehtaita tarkastava vastuujärjestelmä. Sen perusti vuonna 1997 yhdysvaltalainen järjestö Social Accountability International. SA8000 kattaa 62 valtiossa sijaitsevat 3&nbsp;598 yritystä, joilla työskentelee 1&nbsp;951&nbsp;800 työntekijää. Vastuujärjestelmän päätäntävalta on jaettu kaikkien siihen osallistuvien toimijoiden kesken.  

SA8000 tarkastaa, tehdäänkö tehtaalla lapsityötä tai pakkotyötä, syrjitäänkö työntekijöitä, onko heillä vapaus yhdistyä oikeuksiensa puolustamiseksi ja käydä työehtoneuvotteluja, miten on huolehdittu terveydestä ja turvallisuudesta, sekä millaisia ovat kurinpidolliset menettelyt, työaika, palkka ja johtaminen. Palkan, joka ei sisällä ylitöitä, on vastattava valtion laissa määriteltyä tai teollisuudenalan minimipalkkaa tai työehtosopimuksessa määriteltyä, jos sellainen on. Palkan on riitettävä työntekijän perheen elämiseen (ruokaan, veteen, asumiseen, koulutukseen, terveydenhuoltoon, liikennevälineen käyttämiseen, vaatetukseen sekä muuhun välttämättömään ja sisällettävä varautuminen yllättäviin menoihin).

SA8000-järjestelmän tarkoitus on perustua Kansainvälisen työjärjestö ILO:n laatimiin sopimuksiin, YK:n yleismaailmalliseen ihmisoikeuksien julistukseen sekä YK:n lapsen oikeuksien sopimukseen.

Sertifiointia valvoo Social Accountability Accreditation Services (SAAS).

## Teollisuudenalat ja valtiot, joissa eniten käytössä
Järjestelmää käytetään 56 teollisuudenalalla, eniten tekstiiliteollisuudessa (522 yritystä, joilla 280&nbsp;000 työntekijää) sekä vaateteollisuudessa (380 yritystä, joilla 232&nbsp;000 työntekijää) ja seuraavaksi eniten elektroniikkateollisuudessa (90 yritystä, joilla 143&nbsp;000 työntekijää), elintarviketeollisuudessa (146 yritystä, joilla 106&nbsp;000 työntekijää), siivouspalvelualalla (178 yritystä, joilla 101&nbsp;000 työntekijää), ja metalliteollisuudessa (100 yritystä, joilla 101&nbsp;000 työntekijää). 

SA8000-järjestelmää käytetään eniten tarkastamaan työntekijöiden oloja Intiassa (524&nbsp;000 työntekijää), Kiinassa (366&nbsp;000), Italiassa (260&nbsp;000), Brasiliassa (108&nbsp;000), Pakistanissa (105&nbsp;000) ja Vietnamissa (77&nbsp;000).

## Suhde muihin vastuujärjestelmiin
SA8000-järjestelmän tarkastuksen taso vastaa yritysten johtaman BSCI-järjestelmän kahdesta tarkastustasosta tiukempaa "best practises"-tarkastusta. SA8000 JA BSCI käyttävät tarkastajinaan samoja tarkastusyrityksiä.

## Katso myös
* Työhyvinvointi

## Lähteet
Dvsn

**Dvsn** (tyyliteltynä **dvsn**, lausutaan **division**) on kanadalainen r&b musiikkia tuottava duo, jonka jäseninä ovat Daniel Daley ja Nineteen85, oikealta nimeltään Paul Jefferies. Duo on julkaissut uransa aikana kaksi studioalbumia, *[[Sept. 5th]]* (2016) ja *[[Morning After]]* (2017).

## Diskografia
### Albumit
**[[Sept. 5th]]* (2016)
**[[Morning After]]* (2017)

### Singlet
**[[The Line]]* (2015)
**[[With Me]]* (2015)
**[[Too Deep]]* (2015)
**[[Hallucinations]]* (2015)
**[[Think About Me]]* (2017)
**[[Don't Choose]]* (2017)
**[[Mood (Dvsnin kappale)|Mood]]* (2017)
**[[P.O.V]]* (2017)
**Miss Me?* (2019)

## Lähteet

## Aiheesta muualla
* Duon SoundCloud -profiili
Force India VJM11

**Force India VJM11** on Formula 1 -talli Force Indian ja Racing Pointin käyttämä auto kaudella 2018. Autolla kilpailevat Sergio Pérez ja Esteban Ocon.

## Formula 1 -tulokset

‡ – Yhdysvaltain GP:ssä 2018 Latifin oli tarkoitus ajaa ensimmäisissä vapaissa harjoituksissa, mutta talli perui hänen ajamisensa huonon sääolosuhteiden takia.

## Aiheesta muualla
Guccio Gucci

**Guccio Gucci** (26. maaliskuuta 1881 – 2. tammikuuta 1953) oli italialainen liikemies ja muotisuunnittelija, joka perusti Gucci-muotitalon vuonna 1921. 

Gucci syntyi Firenzessä, Toscanassa toscanalaiselle nahkurille. Hän meni naimisiin Aida Calvellin kanssa, ja pari sai kuusi lasta. Hänen poikansa Vasco, Aldo, Ugo ja Rodolfo pitivät merkittäviä luottamustehtäviä isänsä yhtiössä. Viimeisinä vuosinaan Guccio Gucci eli lähellä Rusperin kaupunkia West Sussexissa, Englannissa. 

## Lähteet

## Aiheesta muualla
Belgia talviolympialaisissa 2018

**[[Belgia olympialaisissa|Belgia]]** osallistui Pyeongchangin talviolympialaisiin 2018. Maata edusti 22 urheilijaa, jotka kilpailivat yhdeksässä urheilumuodossa. Urheilijoista miehiä oli 13 ja naisia yhdeksän. Avajaisissa joukkueen lippua kantoi lumilautailija Seppe Smits ja päättäjäisissä pikaluistelija Bart Swings.

Belgia voitti kisoissa yhden hopeamitalin, jonka toi pikaluistelija Bart Swings yhteislähtökilpailussa.

## Urheilijat lajeittain

## Mitalistit

## Lähteet
Uusi-Seelanti talviolympialaisissa 2018

**[[Uusi-Seelanti olympialaisissa|Uusi-Seelanti]]** osallistui Pyeongchangin talviolympialaisiin 2018. Maata edusti 20 urheilijaa, jotka kilpailivat viidessä urheilumuodossa. Urheilijoista miehiä oli 16 ja naisia neljä. Avajaisissa joukkueen lippua kantoi freestylehiihtäjä Beau-James Wells ja päättäjäisissä lumilautailija Zoi Sadowski-Synnott.

Uusi-Seelanti voitti kisoissa kaksi pronssimitalia ja sijoittui mitalitilastossa 26:nneksi.

## Urheilijat lajeittain

## Mitalistit

## Lähteet
Paneriain joukkomurha

**Paneriain joukkomurha** () on toisen maailmansodan aikana kesästä 1941 alkaen Paneriain metsässä () Liettuassa tapahtunut natsien ja heidän paikallisten liittolaistensa suorittama joukkomurha. Uhrit olivat juutalaisia, venäläisiä, puolalaisia ja liettualaisia, yhteensä noin 100&nbsp;000 ihmistä. Heidät surmattiin ampumalla. Erityisesti natsit pyrkivät toimenpiteellään hävittämään koko Vilnan juutalaisväestön, josta noin 90&nbsp;% sai surmansa operaatiossa.

## Lähteet
P. I. Filimonov

**P. I. Filimonov**, oik. **Roman Fokin** (s. 1975), on venäjäksi kirjoittava virolainen kirjailija: prosaisti, lyyrikko ja näytelmäkirjailija. 

Filimonovia verrataan 1900-luvun alun kirjailijaan Daniil Harmsiin, joka tuotannossaan kuvaa ihmisten ja tilanteiden muuttumista absurdeiksi. Vironnettu *Mitteeukleidilise geomeetria tsoon* kuvaa Tallinnan venäjänkielisistä nuorisoa ja sai kriitikoilta myönteisen vastaanoton.

Runoissaan Filimonov leikittelee kirjallisuuden eri perinteillä ja käyttää viittauksia kulttuurin eri genreihin, kuten populaarikulttuuriin, venäläisiin rokkibändeihin, lastenkirjoihin ja korkeakulttuuriin.

Vironvenäläinen kirjallisuus on nuorta, eivätkä virolaiset juuri ole huomioineet sitä. Filimonov kuuluu sen perustajiin

## Lähteet

## Teokset
### Venäjänkieliset
* 2007 *Зона неевклидовой геометрии* (romaani)
**2010 käännetty viroksi *Mitteeukleidilise geomeetria tsoon* (kääntäjä Aare Pilv, romaani)
* 2007 *Мантры третьего порядка* (runokokoelma, 'Kolmannen järjestyksen mantrat') Kultuurkapitalin venäjänkielisen kirjallisuuden palkinto 2007
* 2009 *Боги Безрыбья* (runokokoelma)

### Vironkieliset
* 2011 *Väärastuste käsiraamat* (kääntäjät Katrin Väli, Maarja Kangro, Igor Kotjuh ja Kajar Pruul, runokokoelma)
* 2017 *Hariton Naganovi surm ja ajatus. Libabiograafia* (kääntäjä Veronika Einberg, romaani)

## Palkinnot ja tunnustukset
* 2007 *Kirjanduse sihtkapitali venekeelse autori auhind luulekogu *Мантры третьего порядка* eest*
* 2012 *Kultuuriministeeriumi lõimumisvaldkonna meediastipendium raadiosaate *Sõnaline vitraaž* eest* (Igor Kotjuhin kanssa)

## Aiheesta muualla
* P. I. Filimonov: Mitä yksinkertaisimpia merkkijärjestelmiä. Suomentanut Jukka Mallinen. Nippernaati 1
Julius Kuusela

**Julius Engelbert Kuusela** (s. 25. syyskuuta 1998 Lohja) on suomalainen korkeushyppääjä. Hän edustaa Länsi-Uudenmaan Urheilijoita ja hänen valmentajanaan toimii Juha Heinänen.

Kalevan kisoista Kuusela on saavuttanut korkeushypyn pronssia vuonna 2023. Sisäratojen SM-kilpailuista hän on saavuttanut hopeaa korkeushypyssä vuosina 2018 ja 2023 sekä pronssia 2026. Hän kilpaili aikuisten Suomi–Ruotsi-maaottelussa ensimmäisen kerran vuonna 2024 sijoittuen kolmanneksi. Sisäratojen Pohjoismaiden-mestaruuskilpailuissa hän sai hopeaa 2026. Kuuselan ennätys ulkoradoilla on 212 cm (2024) ja sisäradoilla 212 cm (2024).

## Lähteet
Mika Hietaniemi

**Mika Tapani Hietaniemi** (s. 28. elokuuta 1993) on suomalainen entinen korkeushyppääjä. Hän on vuodesta 2016 alkaen edustanut Espoon Tapioita ja hänen valmentajinaan toimivat Mikael Rajala ja Reijo Jokela.

Sisäratojen SM-kilpailuista Hietaniemi on saavuttanut pronssia korkeushypyssä vuonna 2018. Hänen ennätyksensä ulkoradoilla on 211 cm (2016) ja sisäradoilla 207 cm (2014).

Kesällä 2019 Hietaniemi sijoittui Kalevan kisoissa viidenneksi tuloksella 206. Samana kesänä hän edusti Suomea Suomi-Ruotsi-maaottelussa, jossa hän sijoittui 4:nneksi hyppäämällä 210 cm. Hietaniemi lopetti aktiiviuransa tämän jälkeen.  

## Lähteet
Elina Kakko

**Elina Eveliina Kakko** (s. 12. tammikuuta 1997 Halikko) on suomalainen entinen yleisurheilija. Hänen lajeinaan olivat korkeushyppy ja moniottelu. Kakko edusti urheilu-urallaan Perttelin Peikkoja ja hänen valmentajanaan toimi Tiina Kakko. Uransa jälkeen Kakko on opiskellut hierojaksi ja työskentelee jalkaterapeuttina.

Kakko sijoittui korkeushypyssä kahdeksanneksi Donetskin alle 18-vuotiaiden MM-kilpailuissa 2013. Eugenen alle 20-vuotiaiden MM-kilpailuissa 2014 hän oli seitsenottelussa 20:s ja karsiutui korkeushypyn loppukilpailusta. Hän sijoittui korkeushypyssä 12:nneksi alle 20-vuotiaiden EM-kilpailuissa Eskilstunassa 2015 ja yhdeksänneksi alle 23-vuotiaiden EM-kilpailuissa Bydgoszczissa 2017.

Sisäratojen SM-kilpailuista Kakko on saavuttanut hopeaa korkeushypyssä vuonna 2018. Hänen ennätyksensä korkeushypyssä on ulkoradoilla 188 cm (2018) ja sisäradoilla 186 cm (2018) sekä seitsenottelussa 5346 pistettä (2018). Vuosina 2020–2021 hän ei kilpaillut lainkaan.

## Lähteet
Emma Pullola

**Emma Eveliina Pullola** (s. 18. joulukuuta 1996 Rauma) on suomalainen kolmiloikkaaja ja pituushyppääjä. Hän edustaa Vaasan Vasamaa ja häntä valmentaa Mikael Bäck, aiemmin myös Natalia Bäck.

Pullola sijoittui kolmiloikassa 11:nneksi Eskilstunan alle 20-vuotiaiden EM-kilpailuissa 2015. Aikuisten Suomi–Ruotsi-maaottelussa hän kilpaili ensimmäisen kerran 2017. Parhaimmillaan hän on sijoittunut kolmanneksi 2019 ja hallimaaottelussa toiseksi 2020.

Sisäratojen SM-kilpailuissa Pullola on saavuttanut kolmiloikassa kultaa vuonna 2019, hopeaa vuosina 2020 ja 2021 sekä pronssia vuosina 2018 ja 2025. Pituushypyssä hän voitti kultaa 2022. Kalevan kisoissa hän saavutti kolmiloikassa hopeaa vuosina 2019 ja 2020 sekä pronssia 2025. Hänen kolmiloikkaennätyksensä ulkoradoilla on 13,62 metriä (2020) ja sisäradoilla 13,43 metriä (2020). Pituutta hän on hypännyt ulkona 628 cm (2022) ja hallissa 613 (2022).

## Lähteet
Pertti Koskinen

**Pertti Koskinen** (s. 1957 Laitila)  on suomalainen kirjailija, joka asuu Harjavallassa. Hän on sekä Suomen Kirjailijaliiton että Suomen Nuorisokirjailijat ry:n jäsen.

## Tuotanto
Pertti Koskinen julkaisi ensimmäisen Maija Miilunkorpi -sarjan jännityskirjan, *Salaisuuksien kylä* vuonna 2011. Vuonna 2016 ilmestyi jännitysromaani, *Silloin ja sinä yönä*, jonka päähenkilö on työtön toimittaja Juhani Kotkasuo. Pertti Koskinen kirjoittaa myös Vilho ja Jari -nuortenkirjasarjaa, jossa seikkailevat yläkouluikäiset kaverukset.

Pertti Koskinen tarkastelee kirjoissaan yhteiskunnallisia ongelmia psykologisella tasolla.

## Kirjat
* Silloin ja sinä yönä, KVALITI, 2016
* Suhteita ja suhteettomuuksia, Nordbooks, 2008 (novellikokoelma)

### Maija Miilunkorpi -sarja
* Tulipalo, KVALITI, 2018
* Rasmus, KVALITI, 2017
* Vinttikamaripoika, KVALITI, 2015
* Manipulaattori, KVALITI, 2015
* Kaunis mies katoaa, Myllylahti, 2012
* Salaisuuksien kylä, Myllylahti, 2011

### Vilho ja Jari -sarja
* Pedon jäljillä, KVALITI, 2015
* Testamentti, KVALITI, 2017

## Aiheesta muualla
* KVALITI 
* Lukukeskus 
* Nuorisokirjailijat
* Kirjasampo
* Dekkarinetti
Saskia Alusalu

**Saskia Alusalu** (s. 14. huhtikuuta 1994) on virolainen pikaluistelija. Hän osallistui vuoden 2018 olympialaisissa naisten yhteislähtökilpailuun ja sijoittui siinä neljänneksi. Alusalu oli olympialaisissa myös Viron joukkueen lipunkantaja avajaisissa. Hänen paras sijoituksensa maailmancupissa on niin ikään yhteislähtökilpailun neljäs sija.

Alusalulla on valmentajan tutkinto Tallinnan yliopistosta. Hän harrastaa viulunsoittoa, jalkapalloa ja lukemista.

## Lähteet
Mahou

**Mahou** on maalaiskunta ja sen keskuskylä Sikasson alueen Yorosson piirissä Malissa. Se sijaitsee lähellä Burkina Fason rajaa 50 kilometriä Yorossosta maanteitse kaakkoon. Kunnassa on 16&nbsp;200 ja kylässä 12&nbsp;100 asukasta (vuonna 2009).

Mahoun kunnan pinta-ala on 166,13 neliökilometriä. Se rajoittuu pohjoisessa Yorosson piirin Bouran, Ménamba I:n ja Yorosson ja lännessä Kouryn kuntiin sekä etelässä ja idässä Burkina Fasoon. Maisemaa leimaavat ylätasangot, alangot ja rinteet. Kasvillisuus on pensassavannia.

Kuntaan kuuluu neljä kylää. Asukkaat ovat etupäässä boboja. Lisäksi on fulbeja, bambaroita ja miniankoja.

Sonan kylän kautta kulkee Burkina Fason rajalle johtava maantie RN12. Kylässä on raja-asema ja tulli.

Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, riisi, hirssi ja durra. Myytäväksi kasvatetaan puuvillaa. Kotieläimiä ovat naudat, lampaat ja vuohet. Lisäksi harjoitetaan käsityöammatteja ja pienimuotoista kaupankäyntiä. Mahoussa pidetään viikoittaiset markkinat. Nuoriso muuttaa ansiotöihin kaupunkeihin ja naapurimaihin.

Kunnassa toimii neljä julkista alakoulua, kolme kyläkoulua, yläkoulu, koraanikoulu ja koulutus- ja kehittämiskeskus (CED). Mahoun terveyskeskuksen käyttöaste on alhainen.

Paikallinen nähtävyys on naamioihin perustuva initiaatioriitti *komo*.

## Lähteet
Sahramivoikukat

**Sahramivoikukat** (*Taraxacum* *Crocea*-sektio) on voikukkien (*Taraxacum*) sukuun kuuluva kasvisektio. Sahramivoikukista voidaan erottaa noin 50 pikkulajia. Joskus sahramivoikukat luetaan kuuluviksi lännenvoikukkiin (*Taraxacum* *Spectabilia*-sektio).

Sahramivoikukat ovat monivuotisia ja melko matalakasvuisia voikukkia. Ne voivat kasvaa noin 20 cm korkeiksi. Lehdet ovat ehyitä tai liuskoittuneita, jolloin liuskat ovat kolmiomaisia. Lehtiruoti on tasainen ja hieman siipipalteinen. Sahramivoikukkien kukinto on keskisuuri mykerökukinto, jonka kukat ovat kullankeltaisia. Kehtosuomut ovat pystyjä, mutta uloimmat kehtosuomut voivat olla kapeita sekä ulkonevia. Sahramivoikukat kukkivat kesä–elokuussa. Hedelmien väri vaihtelee kullanruskeasta punaruskeaan ja niissä on melko lyhyt kärki.

Sahramivoikukat kasvavat tavallisesti niityillä sekä pienvesistöjen lähettyvillä tunturiseuduilla.

## Lajeja
* kalvovoikukka (*Taraxacum boreicedens*)
* kirsivoikukka (*Taraxacum ceratolobum*)
* *[[Taraxacum croceum]]*
* puikovoikukka (*Taraxacum oreinopis*)
* poronvoikukka (*Taraxacum rangiferinum*)
* nuolivoikukka (*Taraxacum sagittifolium*)
* kuultovoikukka (*Taraxacum subpellucidum*)

## Lähteet

## Aiheesta muualla
* Pohjolan kasvien pauloissa: ''Taraxacum'' sect. ''Crocea'' - sahramivoikukat
Niittyvoikukat

**Niittyvoikukat** (*Taraxacum* *Hamata*-sektio) on voikukkien (*Taraxacum*) sukuun kuuluva kasvisektio. Sektion pikkulajit ovat tunnistettavissa muun muassa lehtiensä sekä kehtosuomujensa ulkonäön perusteella muiden voikukkasektioiden lajeista.

Niittyvoikukat ovat monivuotisia ruohoja, jotka voivat kasvaa noin 30 cm korkeiksi. Lehdet ovat liuskoittuneita ja liuskat ovat usein taakäänteisiä sekä punertavajuovaisen keskisuonen omaavia. Lehtiruoti on voikukille epätyypillisesti siipipalteinen. Niittyvoikukkien kukinto on suurehko mykerökukinto, jonka kukat ovat kirkkaankeltaisia. Kehtosuomut ovat tummia ja ylöspäin suuntautuneita, mutta eivät yhteenkasvaneita. Niittyvoikukat kukkivat toukokuussa. Hedelmät ovat ruskehtavia.

Niittyvoikukat kasvavat niityillä, pihoilla ja laidunmailla sekä muilla vastaavankaltaisilla kasvupaikoilla.

## Lajeja
* *[[suruvoikukka|Taraxacum fusciflorum]]* – suruvoikukka
* *[[lehvävoikukka|Taraxacum hamatiforme]]* – lehvävoikukka
* *[[niittyvoikukka|Taraxacum hamatum]]* – niittyvoikukka
* *[[gunnarinvoikukka|Taraxacum marklundii]]* – gunnarinvoikukka
* *[[leukuvoikukka|Taraxacum pseudohamatum]]* – leukuvoikukka

## Lähteet

## Aiheesta muualla
* Laji.fi: Niittyvoikukat (''Taraxacum'' sect. ''Hamata'')
* Øllgaard, H., 1983: *Hamata*, a New Section of *Taraxacum* (*Asteraceae*) — *Plant Systematics and Evolution* 141 (3–4), s. 199–217, DOI:10.1007/BF00989002
Brittiläinen Mauritius

**Brittiläinen Mauritius** oli Britannian kruununsiirtomaa, osana brittiläistä imperiumia uuden imperialismin aikana. Aikaisemmin Ranskan siirtomaaimperiumiin kuulunut Mauritius joutui Britannian hyökkäyksen kohteeksi vuonna 1810, ja liitettiin brittiläiseen imperiumiin virallisesti Pariisin vuoden 1814 rauhansopimuksen myötä.

Britannian valta loppui 12. maaliskuuta 1968, kun Mauritius itsenäistyi Mauritiuksen Commonwealth realmina.

## Historia
Mauritius oli asumaton alankomaalaisten saavuttua sinne vuonna 1598. Nämä olivat hylänneet saaren vuonna 1710, ja viisi vuotta myöhemmin, vuonna 1715, ranskalaiset ottivat alueen haltuunsa. 1800-luvun alussa Ranskan ja Ison-Britannian käydessä sotaa keskenään aiheuttivat saarella tukikohtaansa pitävät kaapparilaivat brittiläisille ja intialaisille kauppalaivoille. Vuonna 1810 Iso-Britannia otti saaren haltuunsa, ja maan omistusoikeus saareen vahvistettiin vuonna 1814 Pariisin rauhansopimuksessa. Tässä yhteydessä saari sai takaisin jo alankomaalaisten antaman nimen Mauritius, sillä ranskalaiset olivat kutsuneet sitä nimellä Île de France. Toisaalta muista brittiläisistä siirtomaista poiketen tavat, lait ja kieli säilyivät ranskalaisina.

Ranskan valtakaudella saarelle perustetuille sokeriviljelmille oli tuotu orjia Madagaskarilta ja muualta Afrikasta sekä Intiasta. Vuonna 1834 britit lakkauttivat orjuuden Mauritiuksella. Tämän jälkeen saarelle tuotiin sopimustyöläisiä Intiasta.

Mauritius kukoisti 1800-luvun puolivälissä, mutta sokerijuurikkaan haaste markkinoilla paikalliselle sokeriruolle johti taantumiseen. Vuosina 1866-1868 riehunut malariaepidemia johti laivaliikenteen vähenemiseen Port Louisissa, mikä heikkeni entisestään kun Suezin kanava avattiin vuonna 1869.

Ensimmäisen maailmansodan aikana sokerin hinta nousi ja saaren talous kukoisti. 1930-luvun lama muutti rajusti tilanteen ja kärjistyi vuonna 1937 työläislevottomuuksiksi. Toinen maailmansota ei parantanut Mauritiuksen taloustilannetta ja vuoden 1945 alettiin toteuttaa taloudellisia uudistuksia. Myös poliittisia ja hallinnollisia uudistuksia alettiin tehdä, mikä lopulta johti itsenäistymiseen.

Vuonna 1958 Mauritius sai sisäisen itsehallinnon. Vuonna 1965 Iso-Britannia siirsi yhden Mauritiuksen alaisuudessa olevista alueista, Chagossaaret, uuteen vasta perustettuun hallintoalueeseen nimeltä Brittiläinen Intian valtameren alue. Seuraavina vuosina saarten asukkaat, chagoslaiset, asutettiin muualle, suurin osa Mauritiukselle, ja alueelle perustettiin Diego Garcian saarelle Ison-Britannian ja Yhdysvaltain yhteinen sotilastukikohta.

Vuonna 1968 saaresta tuli itsenäinen sillä tavoin, että Ison-Britannian hallitsija oli edelleen muodollinen valtionpäämies kenraalikuvernöörinsä edustamana. Käytännön poliittinen valta kuului kuitenkin Mauritiuksen pääministerille.

## Lähteet

## Aiheesta muualla
Maria Huntington

**Maria Siiri Elisabeth  Huntington** (s. 13. maaliskuuta 1997) on uransa lopettanut suomalainen yleisurheilun moniottelija. Hän edusti Tampereen Pyrintöä ja häntä valmensi Kati Ala-Huikku. Vuoteen 2021 asti häntä valmensi Matti Liimatainen ja vuosina 2021–2022 Mika Vakkuri.

## Ura
Huntington keskeytti seitsenottelun Donetskin alle 18-vuotiaiden MM-kilpailuissa 2013. Eskilstunan alle 20-vuotiaiden EM-kilpailuissa 2015 hän otteli 13:nneksi. Hän keskeytti seitsenottelun saman ikäluokan MM-kilpailuissa  Bydgoszczissa 2016. Hän sijoittui 22:nneksi samassa kaupungissa käydyissä alle 23-vuotiaiden EM-kilpailuissa 2017. Berliinin EM-kilpailuissa 2018 hän otteli 19:nneksi. Huntington keskeytti seitsenottelun yleisurheilun maailmanmestaruuskilpailuissa Dohassa 2019. Ensimmäisissä olympialaisissaan Tokiossa 2021 Huntington sijoittui seitsenottelussa 17. sijalle tuloksella 6135.

Huntington voitti seitsenottelun Suomen-mestaruuden Jyväskylän Kalevan kisoissa 2018 tuloksella 5 858 pistettä, 2019 Lappeenrannassa tuloksella 6 339 pistettä, joka oli myös hänen oma ennätyksensä ja rikkoi samalla Dohan MM-kisojen tulosrajan, ja 2020 Turussa tuloksella 6 074 pistettä. Pohjoismaiden mestaruuden hän voitti kesäkuussa 2019 tuloksella 6 053. Sisäratojen SM-kilpailuista Huntington on saavuttanut hopeaa pituushypyssä vuonna 2018. Hänen ennätyksensä pituushypyssä ulkoradoilla on 653 cm (2021) ja sisäradoilla 637 cm (2021). 100 metrin aitajuoksussa hänen ennätyksensä on 13,09 s (2019).

Heinäkuussa 2023 Huntington ilmoitti laittavansa urheilu-uransa määrämättömän pituiselle tauolle motivaation hiipumisen vuoksi. Tammikuussa 2024 hän kertoi päätöksestään lopettaa urheilu-uransa.

## Yksityiselämä
Huntingtonilla on Suomen ja Britannian kaksoiskansalaisuus. Hänen isänsä on englantilainen ja äitinsä suomalainen. Perhe muutti Englannista Suomeen Huntingtonin ollessa viisivuotias. Huntington alkoi elokuussa 2020 opiskella tietojärjestelmätiedettä Jyväskylän yliopistossa.

Huntington on kihloissa Riku Dufvan kanssa. Pari kihlautui maaliskuussa 2024. Heillä on kaksi yhteistä lasta ja lisäksi poika Dufvan edellisestä suhteesta.

## Henkilökohtaiset ennätykset

## Lähteet
Pasi Sarajärvi

**Pasi Sarajärvi** (s. 2. joulukuuta 1980) on aktiiviuransa päättänyt suomalainen korkeushyppääjä. Hän edusti uransa aikana muun muassa Kuusamon Erä-Veikkoja ja Oulun Pyrintöä.

Sisäratojen SM-kilpailuista Sarajärvi saavutti hopeaa korkeushypyssä vuonna 2010. Ennätyksikseen hän hyppäsi ulkoradoilla 208 cm (2010) ja sisäradoilla 206 cm (2011). Virallisiin kilpailuihin Sarajärvi ei ole osallistunut vuoden 2012 jälkeen.

## Lähteet
Lauri Stenroth

**Lauri Pentti Johannes Stenroth** (s. 29. elokuuta 1986 Janakkala) on aktiiviuransa päättänyt suomalainen korkeushyppääjä. Hän edusti Janakkalan Janaa ja hänen valmentajanaan toimi vuodesta 2006 alkaen Juha Isolehto.

Sisäratojen SM-kilpailuista Stenroth saavutti pronssia korkeushypyssä vuonna 2010. Ennätyksikseen hän hyppäsi ulkoradoilla 210 cm (2007) ja sisäradoilla 208 cm (2010). Virallisiin kilpailuihin Stenroth ei ole osallistunut vuoden 2014 jälkeen.

## Lähteet
Susanna Tuominen

**Susanna Marianne Tuominen** (o.s. Kekki, s. 25. toukokuuta 1982 Pori) on aktiiviuransa päättänyt suomalainen kolmiloikkaaja. Hän edusti uransa aikana Porin Tarmoa ja Noormarkun Nopsaa ja hänen valmentajanaan toimi vuodesta 2004 alkaen Kari-Pekka Lax.

Sisäratojen SM-kilpailuista Tuominen saavutti hopeaa kolmiloikassa vuonna 2010. Ennätyksikseen hän hyppäsi ulkoradoilla on 12,91 metriä (2007) ja sisäradoilla 12,48 metriä (2002). Virallisiin kilpailuihin Tuominen ei ole osallistunut vuoden 2012 jälkeen.

## Lähteet
Konservatiiviliberalismi

**Konservatiiviliberalismi** on liberalismin muoto, joka yhdistää liberaaleja arvoja ja politiikkaa konservatiivisten vaatimusten kanssa. Konservatiiviliberalismia ei tule sekoittaa liberaalikonservatismiin joka tyypillisesti yhdistää talousliberalismin ja arvokonservatismin. Konservatiiviliberalismi jakaa samat aatteet klassisen liberalismin kanssa, mutta on aatteena vähemmän radikaali.
Hemimelliteeni

**Hemimelliteeni** (C9H12) on aromaattisiin hiilivetyihin kuuluva orgaaninen yhdiste. Yhdistettä voidaan käyttää valmistettaessa muun muassa hajusteita.

## Ominaisuudet, valmistus ja käyttö
Huoneenlämpötilassa hemimelliteeni on väritöntä nestettä. Hemimelliteeni ei liukene veteen, mutta liukenee useisiin orgaanisiin liuottimiin esimerkiksi etanoliin ja dietyylieetteriin. Hemimelliteeniä esiintyy maaöljyssä ja se erotetaan öljynjalostuksessa niin kutsuttuun C9-jakeeseen ja voidaan erottaa tislaamalla. Sitä voidaan valmistaa myös metyloimalla tolueenia tai ksyleeniä. 

Hemimelliteeniä käytetään valmistettaessa muita orgaanisia yhdisteitä. Esimerkiksi sen alkyloituja ja nitrattuja johdannaisia käytetään hajusteissa synteettisinä myskeinä. Lisäksi yhdiste voidaan hapettaa hemimelliittihapoksi. Hemimelliteeniä esiintyy hiilivetyseoksissa, joita käytetään liuottimina ja polttoaineina.

## Lähteet
Heidi Lindell

**Heidi Susanna Häggblom** (o.s. **Lindell**, s. 23. helmikuuta 1982 Turku) on suomalainen pituushyppääjä. Hän edusti aktiiviurallaan Turun Urheiluliittoa ja hänen viimeisenä valmentajanaan toimi Heli Kruger.

Sisäratojen SM-kilpailuista Lindell saavutti hopeaa pituushypyssä vuonna 2007. Ennätyksikseen hän hyppäsi ulkoradoilla on 619 cm (2004) ja sisäradoilla 597 cm (2007).

## Lähteet
Irenat

**Irenat** (Irenidae) on varpuslintuihin kuuluva heimo. Heimon lajit elävät Aasiassa. Irenoiden taksonomia on osin epäselvä. BirdLife Suomen luokittelun mukaan heimoon kuuluu kaksi sukua irenat (*Irena*) ja lehvit (*Chloropsis*). Eräissä lähteissä lehvit kuitenkin luokitellaan omaksi heimokseen Chloropseidae.

## Suvut ja lajit
### [[Irenat]] ''Irena''
* Filippiinienirena *Irena cyanogastra*
* Sini-irena *Irena puella*

### [[Lehvit]] ''Chloropsis''

## Lähteet
Viron metodistikirkko

**Viron metodistikirkko** () (**EMK**) on Virossa toimiva kristillinen kirkko, joka edustaa metodistista suuntausta. Kirkkoon kuuluu 26 seurakuntaa ja sillä oli vuoden 2011 väestönlaskennan mukaan 1&nbsp;098 yli 15-vuotiasta jäsentä.

## Historia
Vuonna 1907 oli Pietarissa julistamassa metodistinen lähetyssaarnaaja Georg Albert Simons. Siellä hänen julistustaan kuuli myös Vassili Täht. Hän palasi vielä samana vuonna kotiinsa Saarenmaalle levittämään sanomaa. Tavatessaan vanhan ystävänsä Karl Kuumin tämä kysyi millaisia ihmisiä metodistit oikein ovat. Täht vastasi: ”Ne ovat vakavia ihmisiä, jotka ovat kokeneet uudestisyntymisen, pyrkivät pyhitykseen ja rakastavat kaikkia uskovia”. Kuum vastasi tähän: ”No, olen siis ollut metodisti jo monta vuotta ilman, että olen sitä tiennyt”. 9. kesäkuuta 1907 alkoivat Täht ja Kuum alkoivat yhdessä levittää sanomaa Jeesuksesta, minkä tuloksena Saarenmaalla syntyi hengellistä herätystä. Kyseistä päivää on pidetty virolaisen metodismin syntyhetkenä, vaikkakin ensimmäinen seurakunta perustettiin virallisesti 13. elokuuta 1910. Muutama vuosi myöhemmin valmistui Kuressaareen edelleen käytössä oleva puinen kirkkorakennus. Myös Manner-Viroon perustettiin useita seurakuntia.

## Seurakunnat

### Harjumaa
* Keila: Keilan metodistiseurakunta
* Paldiski: Paldiskin metodistiseurakunta
* Tallinna: Tallinnan metodistiseurakunta
* Tallinna: Tallinnan venäläinen metodistiseurakunta
* Tallinna: Uuden alun metodistiseurakunta (venäjänkielinen)

### Itä-Virumaa
* Jõhvi: Jõhvin metodistiseurakunta (venäjänkielinen)
* Jõhvi: Jõhvin Petlemman metodistiseurakunta (vironkielinen)
* Kohtla-Järve: Kohtla-Järven Kolgatan metodistiseurakunta
* Narva: Narvan metodistiseurakunta
* Sillamäe: Sillamäen metodistiseurakunta

### Järvamaa
* Paide: Paiden metodistiseurakunta

### Länsi-Virumaa
* Aseri: Aserin metodistiseurakunta
* Kunda: Kundan Betaanian metodistiseurakunta
* Rakvere: Rakveren metodistiseurakunta
* Sakussaare: Sakussaaren metodistiseurakunta
* Tapa: Tapan metodistiseurakunta

### Läänemaa
* Haapsalu: Haapsalun metodistiseurakunta

### Põlvamaa
*Kärsa: Kärsan metodistiseurakunta
* Räpina: Räpinan metodistiseurakunta

### Pärnumaa
* Pärnu: Pärnun AGAPE metodistiseurakunta

### Saarenmaa
* Kuressaare: Kuressaaren metodistiseurakunta
* Reeküla: Reekülan metodistiseurakunta

### Tartumaa
* Tartto: Tarton pyhän Luukkaan metodistiseurakunta

### Võrumaa
* Ruusmäe: Ruusmäen metodistiseurakunta
* Viitka: Viitkan metodistiseurakunta
* Võru: Võrun elämänpuun metodistiseurakunta

## Lähteet

## Aiheesta muualla
* Viron metodistikirkon kotisivut (viroksi, englanniksi ja venäjäksi)
ATP World Tour Awards

**ATP World Tour Awardsit** ovat palkintoja, jotka jaetaan kauden päätteeksi tenniksen ATP-kiertueen pelaajille, valmentajille ja turnauksille, jotka ovat ansioituneet kauden aikana. 

## Vuoden pelaaja
Palkinto annetaan pelaajalle, joka on vuoden lopussa ATP:n kaksinpelirankingin kärjessä*.*

## Vuoden nelinperipali
Palkinto annetaan pelaajille, jotka ovat vuoden lopussa ATP:n nelinpelitiimirankingin kärjessä.

## Vuoden valmentaja
Palkinto annetaan valmentajalle, joka on auttanut valmennettavaa pelaajaansa etenemään korkeammalle tasolle vuoden aikana. Palkinnon saaja on muiden ATP-valmentajien valitsema.

## Eniten kehittynyt pelaaja
Palkinto annetaan pelaajalle, joka on saavuttanut huomattavasti korkeamman ATP-rankingin vuoden loppuun mennessä ja joka on osoittanut parempaa suorituskykyä vuoden aikana. 

## ATP Star of Tomorrow
Palkinto annetaan pelaajalle, joka on nuorin pelaaja ATP:n kaksinpelirankingissa sadan parhaan joukossa vuoden lopussa. Jos kahdella tai useammalla sadan parhaan joukkoon yltävällä pelaajalla on sama syntymävuosi, voittaa palkinnon korkeamman rankingin omaava pelaaja. Vuodesta 2013 lähtien ATP Star of Tomorrow -palkinto on korvannut aiemmin pelaajien äänestämän Vuoden tulokas -palkinnon.

## Vuoden palaaja
Palkinto annetaan pelaajalle, joka on selvinnyt vakavasta loukkaantumisesta ja palannut ATP-kiertueen huippupelaajien joukkoon. Palkinnon äänestävät ATP-pelaajat annetuista ehdokkaista.

## ATPWorldTour.com Fans' Favourite
ATPWorldTour.com Fans' Favourite -palkinto annetaan fanien netissä äänestämälle pelaajalle. Ehdokkaina ovat 25 parasta ATP:n race-rankingissa olevaa pelaajaa kun ranking on päivitetty Yhdysvaltain avoimen tennisturnauksen päätyttyä.

## ATPWorldTour.com Fans' Favourite Team
ATPWorldTour.com Fans' Favourite Team -palkinto annetaan fanien netissä äänestämälle nelinpeliparille. Ehdokkaina ovat 15 parasta ATP:n race-rankingissa olevaa nelinpeliparia kun ranking on päivitetty Yhdysvaltain avoimen tennisturnauksen päätyttyä.

## Stefan Edberg Sportsmanship Award
Palkinto annetaan pelaajalle, joka on vuoden aikana pelannut ja harjoitellut korkealla tasolla ammattimaisella ja rehellisellä hengellä, kilpaillut muita pelaajia vastaan rehellisessä hengessä ja mainostanut lajia tenniskenttien ulkopuolisissa aktiviteeteissa.

## Arthur Ashe Humanitarian of the Year
Palkinto annetaan henkilölle, joka on tehnyt merkittäviä humanitaarisia avustuksia. Henkilön ei tarvitse olla välttämättä ATP-pelaaja. Palkinnon saaja on ATP:n valitsema.

## Vuoden turnaukset
Palkinto annetaan turnauksille, jotka ovat toimineet ammattitaitoisesti ja tarjonneet parhaat olosuhteet ja tunnelman osallistujille. Jokaisesta turnauskategoriasta     (ATP World Tour Masters 1000, ATP World Tour 500 ja ATP World Tour 250) annetaan palkinto yhdelle turnaukselle. Palkinto on ATP-pelaajien äänestämä.

## Katso myös
* WTA Awards
* International Tennis Federation
* Luettelo tenniksen ATP-maailmanlistan ykköspelaajista
* Luettelo tenniksen WTA-maailmanlistan ykköspelaajista

## Lähteet
AKA... What a Life!

**AKA... What a Life!** on brittiläisen rockyhtye Noel Gallagher’s High Flying Birdsin kappale, joka julkaistiin toisena singlenä yhtyeen debyyttialbumilta *[[Noel Gallagher’s High Flying Birds (albumi)|Noel Gallagher’s High Flying Birds]]* 9. syyskuuta 2011. Kappale on yhtyeen laulaja Noel Gallagherin kirjoittama.

”AKA... What a Life!” ylsi kotimaassaan Britannian singlelistalla parhaimmillaan sijalle 20. Singlen B-puolena julkaistiin kappale ”Let the Lord Shine a Light on Me”.

## Kappaleet
### CD-levy, 7 tuuman vinyyli

### Digitaalinen lataus

## Lähteet
Saratov Airlines

**Saratov Airlines** on venäläinen pienlentoyhtö, joka perustettiin vuonna 1994. Yhtiö lentää lentoja kymmeneen eri kohteeseen. Yhtiö on tullut tunnetuksi lentoturmasta 2018.

## Laivasto

Lähde: 

## Lähteet
Antti Inkinen

**Antti Jani Inkinen** (s. 20. huhtikuuta 1987 Imatra) on suomalainen kolmiloikkaaja. Hän edustaa Lappeenrannan Urheilu-Miehiä. Vuosina 2003–2019 hän edusti Imatran Urheilijoita. Hänen valmentajanaan on toiminut vuodesta 2012 alkaen Svetlana Inkinen.

Sisäratojen SM-kilpailuista Inkinen on saavuttanut pronssia kolmiloikassa vuonna 2008. Ennätyksikseen hän on hypännyt ulkoradoilla on 15,45 metriä (2005) ja sisäradoilla 15,06 metriä (2008).

## Lähteet
Mäkivoikukat

**Mäkivoikukat** (*Taraxacum* *Erythrosperma*-sektio) on voikukkien (*Taraxacum*) sukuun kuuluva kasvisektio. Mäkivoikukkia voidaan erottaa noin 50 pikkulajia. Mäkivoikukat eroavat muiden voikukkasektioiden lajeista kehtosuomujensa sekä hedelmiensä ulkonäön perusteella. Mäkivoikukat muistuttavat kääpiövoikukkia (*Taraxacum* *Obliqua*-sektio), mutta eroavat niistä hedelmien värin perusteella.

Mäkivoikukat ovat monivuotisia ruohoja, jotka voivat kasvaa 30 senttimetriä korkeiksi. Mäkivoikukat ovat usein matalakasvuisia ja niiden lehdet ovat syvään liuskoittuneita. Mäkivoikukkien kukintona on mykerö, joka on usein pienikokoinen. Kukat ovat keltaisia tai vaaleankeltaisia, ja mykeröt ovat yleensä melko tasapäisiä. Kehtosuomuissa on piikkimäinen kärki ja uloimmat kehtosuomut ovat ulospäin kaartuneita. Mäkivoikukat kukkivat yleensä toukokuussa. Hedelmät ovat yleensä tyypillisen punertavia ja pitkäkärkisiä. Hedelmien lenninhaivenet ovat valkoisia.

Mäkivoikukat kasvavat yleensä kuivilla ja hiekkaisilla kasvupaikoilla, erityisesti kalkkipitoisilla paikoilla.

## Lajeja
* *[[aurinkovoikukka|Taraxacum dissimile]]* – aurinkovoikukka
* *[[sirppivoikukka|Taraxacum falcatum]]* – sirppivoikukka
* *[[tiilivoikukka|Taraxacum fulvum]]* – tiilivoikukka
* *[[harjuvoikukka|Taraxacum heterophyllum]]* – harjuvoikukka
* *[[kannaksenvoikukka|Taraxacum isthmicola]]* – kannaksenvoikukka
* *[[päärmevoikukka|Taraxacum limbatum]]* – päärmevoikukka
* *[[Taraxacum marginatum]]*
* *[[pilttivoikukka|Taraxacum microlobum]]* – pilttivoikukka
* *[[ruskovoikukka|Taraxacum proximum]]* – ruskovoikukka
* *[[rubiinivoikukka|Taraxacum rubicundum]]* – rubiinivoikukka
* *[[skoonenvoikukka|Taraxacum scanicum]]* – skoonenvoikukka
* *[[tupsuvoikukka|Taraxacum taeniatum]]* – tupsuvoikukka
* *[[hentosuomuvoikukka|Taraxacum tenellisquameum]]* – hentosuomuvoikukka
* *[[kynsivoikukka|Taraxacum ungulatum]]* – kynsivoikukka

## Lähteet

## Aiheesta muualla
* Laji.fi: Mäkivoikukat (''Taraxacum'' sect. ''Erythrosperma'')
Noel Gallagher’s High Flying Birdsin diskografia

Tämä on brittiläisen rockyhtye **[[Noel Gallagher’s High Flying Birds]]in** diskografia. Katso myös luettelo Noel Gallagher’s High Flying Birdsin kappaleista.

## Studioalbumit

Listasijoitusten lähde: 

## Singlet

## EP:t

## Musiikkivideot
* The Death of You and Me (2011)
* AKA… What a Life! (2011)
* If I Had a Gun… (2011)
* Dream On (2012)
* Everybody's on the Run (2012)
* In the Heat on the Moment (2014)
* Do the Damage (2014)
* Ballad of the Mighty I (2015)
* Riverman (2015)
* Lock All the Doors (2015)
* Holy Mountain (2017)
* It's a Beautiful World (2018)
* She Taught Me How to Fly (2018)
* Be Careful What You Wish For (2018)
* If Love is the Law (2018)
* Black Star Dancing (2019)
* This is the Place (2019)
* Wandering Star (2019)
* Blue Moon Rising (2020)
* We're on Our Way Now (2021)
* Flying on the Ground (2021)
* Easy Now	(2023)
* Council Skies (2023)

## Lähteet
What’s Happening?!!

**What’s Happening?!!** on Madame George -yhtyeen studioalbumi vuodelta 1977.

Albumi oli ensimmäinen, joka levytettiin keväällä 1977 valmistuneella Love-studiolla. Kappaleet ovat säveltäneet yhtyeen kitaristi Jukka Orma sekä Jim Pembroke (”Revolution & Roller”) ja Dave Lindholm (”So Alone”). Lisäksi mukana on lainamateriaalia Bad Companylta ja Mallardilta. Yhtyettä avustivat taustalaulajat Maarit Hurmerinta, Muska Babitzin ja Anna Babitzin, kosketinsoittajat Jukka Gustavson ja Heikki Hiekkala sekä puhallinsoittajat Pekka Pöyry ja Eero Koivistoinen (saksofonit) ja Markku Johansson ja Simon Salminen (trumpetit). Kappaleen ”You Did It to Me” laulaa solisti Kojon sijaan rumpali Billy Carson.

Albumi sai hyvää palautetta kriitikoilta, mutta ei juurikaan kaupallista menestystä.

Vuonna 1999 albumista julkaistiin bonuskappaleilla varustettu CD-painos.

## Kappaleet
Kaikki kappaleet sovittanut Madame George.

;A-puoli
#
#
#
#
#

;B-puoli
#
#
#
#

**CD:n bonuskappaleet**
#
#
#Kojo: 
#Kojo: 
#Kojo: 
#Kojo: 

## Kokoonpano
* Kojo – laulu
* Jukka Orma – kitara
* Janne Brunberg – basso
* Billy Carson – rummut ja lyömäsoittimet, laulu (kappale ”You Did It to Me”)

## Lähteet

## Aiheesta muualla
*
Suomi talviparalympialaisissa 2018

**Suomi** osallistui vuoden 2018 talviparalympialaisiin Etelä-Korean Pyeongchangissa 13 hengen joukkueella. Joukkueeseen kuului lisäksi kaksi opashiihtäjää. Joukkueessa oli kuusi ensikertalaista. Joukkueenjohtajana toimi Kimmo Mustonen. Suomella oli edustus kaikissa muissa lajeissa paitsi kelkkajääkiekossa.

Joukkue oli asettanut tavoitteekseen kolme mitalia, mikä myös saavutettiin. Tavoite perustui kilpailijoiden aiempaan menestykseen MM-kisoissa. Joukkueelta odotettiin mitaleja maastohiihdosta ja lumilautailusta. Vahvimmat mitalikandidaatit olivat maastohiihtäjä Ilkka Tuomisto ja lumilautailija Matti Suur-Hamari, joista molemmat ylsivät palkintosijoille. Suomi sijoittui mitalitilastossa 16:nneksi.

## Mitalistit
### Kultaa
* Matti Suur-Hamari – paracross
### Pronssia
* Ilkka Tuomisto - 1,5 kilometrin pystyhiihto
### Pronssia
* Matti Suur-Hamari - banked slalom

## Suomen joukkue

## Katso myös

* Suomi talviolympialaisissa 2018

## Lähteet

* 
* 
*
San Marcos (Kalifornia)

**San Marcos** on kaupunki San Diegon piirikunnassa, Kalifornian osavaltiossa, Yhdysvalloissa.

Vuoden 2010 väestönlaskennassa kaupungissa oli 83&nbsp;781 asukasta, arvio vuodelle 2017 oli 96&nbsp;198. Asukkaista noin 71% on valkoisia.

Kaupungin pormestarina toimii nykyisin Jim Desmond.

Kaupungissa on yksi Kalifornian osavaltionyliopiston kampuksista.

## Kuvia kaupungista

Tiedosto:Lakesanmarcos.jpg|Lake San Marcos -järvi.


## Lähteet

## Aiheesta muualla
American Canyon

**American Canyon** on kaupunki Napan piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden  väestönlaskennassa 19 454. Kaupungin pormestarina toimii nykyisin Leon Garcia.

## Kuvia kaupungista

Tiedosto:American Canyon City Hall.jpg|Kaupungintalo
Tiedosto:American Canyon Public Safety Building.jpg|Public Safety Building, jossa sijaitsee poliisi- ja paloasema
Tiedosto:American Canyon, California 9-11 Memorial.jpg|Syyskuun 11. päivän terroritekojen muistomerkki
Tiedosto:American Canyon High School.jpg|American Canyonin High School
Tiedosto:American Canyon.jpg|La Vignen asuinalue


## Lähteet
Vivian Stanshall

**Vivian ”Viv” Stanshall** ['stænʃəl] (oik. Victor Anthony Stanshall, 21. maaliskuuta 1943 Shillingford, Oxfordshire – 5. maaliskuuta 1995 Muswell Hill, Lontoo) oli englantilainen muusikko, koomikko, runoilija ja kuvataiteilija. Hänet tunnetaan parhaiten 1960-luvun lopun huumoriyhtyeen The Bonzo Dog Doo-Dah Bandin (myöhemmin The Bonzo Dog Band) yhtenä perustajana, laulusolistina ja trumpetistina sekä seremoniamestarin roolista Mike Oldfieldin menestysalbumilla *[[Tubular Bells]]*.

Yläluokkaisesta puhe- ja laulutyylistään ja eksentrisestä käytöksestään tunnettu Stanshall syntyi Oxfordshiressä ja palveli Britannian laivastossa ennen kuin lähti opiskelemaan Lontoon Central School of Art -oppilaitokseen. Opiskelijatoverien kanssa vuonna 1962 perustettu yhtyeen ja kabareeseurueen yhdistelmä The Bonzo Dog Doo-Dah Band nousi vähitellen kulttisuosioon ja esiintyi muun muassa Cream-yhtyeen lämmittelijänä ja The Byrds -yhtyeen Yhdysvaltojen kiertueella. Yhtyeen kappale ”I’m the Urban Spaceman” nousi singlelistan viidennelle tilalle vuonna 1968. Yhtye oli mukana myös ITV:n vuosina 1967–1969 esitetyssä komediasarjassa *Do Not Adjust Your Set*, jossa esiintyivät myös sittemmin Monty Python -ryhmästä tunnetut Eric Idle, Terry Gilliam, Terry Jones ja Michael Palin.

The Bonzo Dog Band hajosi ensimmäisen kerran vuonna 1970, eikä Stanshall onnistunut luomaan kovin merkittävää soolouraa alkoholi- ja mielenterveysongelmiensa takia. Yhtye koottiin myöhemmin uudelleen 1972 ja 1988, ja Stanshall oli mukana. Stanshall vieraili puheroolissa Mike Oldfieldin *Tubular Bells* -albumilla ja teki muitakin speaker-tehtäviä sekä sanoituksia ja sävellyksiä muun muassa Steve Winwoodille. Stanshallin tunnetuin sooloprojekti oli brittiläisestä yläluokasta kertova surrealistinen tarina *Sir Henry at Rawlinson End*, jota hän esitti näytöksinä ja tallensi levyalbumille. Tarinasta tehtiin myös 73-minuuttinen elokuva vuonna 1980. Vivian Stanshall teki myös kaksi sooloalbumia muusikkona, *Men Opening Umbrellas Ahead* (1974) ja *Teddy Boys Don’t Knit* (1981).

## Diskografia
### Albumit
* Men Opening Umbrellas Ahead (1974)
* Sir Henry at Rawlinson End (1978)
* Teddy Boys Don't Knit (1981)
* Sir Henry at N'didi’s Kraal (1984)

### Singlet
* "Labio Dental Fricative" b/w "Paper Round" – Vivian Stanshall and the Sean Head Showband (1970)
* "Suspicion" – Vivian Stanshall & Gargantuan Chums b/w "Blind Date" – Vivian Stanshall & biG GRunt (1970)
* "Lakonga" b/w "Baba Tunde" (1974)
* "The Young Ones" b/w "Are You Having Any Fun?"/"The Question" (1976)
* "Terry Keeps His Clips On" b/w "King Cripple" (1980)
* "Calypso To Colapso" b/w "Smoke Signals At Night" (1981)
* "Blind Date", "11 Moustachioed Daughters" b/w "The Strain", "Cyborg Signal" (2016)

## Lähteet

## Aiheesta muualla
Haploryhmä T (Y-DNA)

**Haploryhmä T (Y-DNA)** (T-M184) on melko harvinainen ihmisen isälinjan haplotyyppi, jota esiintyy eniten paikoin Lähi-idässä, Etelä-Aasiassa
ja Afrikassa. Tämä haploryhmä polveutui haploryhmästä LT (toiselta nimeltä LT-L298) noin 40&nbsp;000 eaa. Iranin tienoilla. Miehen, joka on tämän sukulinjan uusin yhteinen esi-isä, arvioidaan syntyneen noin 26&nbsp;000 eaa. Iranin tienoilla. Haploryhmän tavallisimmat alaryhmät ovat T1 ja T2.

Haploryhmää T esiintyy Arabiemiraateissa 18,6&nbsp;%, Somaliassa 15,3&nbsp;%, Bahrainissa 12,4&nbsp;%, Omanissa 10,2&nbsp;%, Egyptissä 8,8&nbsp;%, Sudanissa 6,9&nbsp;%, Irakissa 6,7&nbsp;%, Iranissa&nbsp;5,8 %, Libanonissa 5,4&nbsp;%, Marokossa 5,4&nbsp;% ja Saudi-Arabiassa 4,2&nbsp;%.

## Katso myös
* Haploryhmä A (Y-DNA)
* Haploryhmä A-L1087 (Y-DNA)
* Haploryhmä A-V148 (Y-DNA)
* Haploryhmä A-M31 (Y-DNA)
* Haploryhmä A-L419 (Y-DNA)
* Haploryhmä B (Y-DNA)
* Haploryhmä C (Y-DNA)
* Haploryhmä D (Y-DNA)
* Haploryhmä E (Y-DNA)
* Haploryhmä F-F15527 (Y-DNA)
* Haploryhmä G (Y-DNA)
* Haploryhmä H (Y-DNA)
* Haploryhmä I (Y-DNA)
* Haploryhmä J (Y-DNA)
* Haploryhmä L (Y-DNA)
* Haploryhmä M (Y-DNA)
* Haploryhmä N (Y-DNA)
* Haploryhmä O (Y-DNA)
* Haploryhmä P-FTC1 (Y-DNA)
* Haploryhmä P-FT292000 (Y-DNA)
* Haploryhmä P-F20149 (Y-DNA)
* Haploryhmä P-FT344715 (Y-DNA)
* Haploryhmä P-FT344716 (Y-DNA)
* Haploryhmä Q (Y-DNA)
* Haploryhmä R (Y-DNA)
* Haploryhmä S (Y-DNA)

## Lähteet
In the Heat of the Moment

**In the Heat of the Moment** on brittiläisen rockyhtye Noel Gallagher’s High Flying Birdsin kappale, joka julkaistiin ensimmäisenä singlenä yhtyeen toiselta studioalbumilta *[[Chasing Yesterday]]* 17. marraskuuta 2014. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.

”In the Heat of the Moment” ylsi kotimaassaan Britannian singlelistalla parhaimmillaan sijalle 26. Singlen B-puolena julkaistiin kappale ”Do the Damage”.

## Kappaleet

## Lähteet
Heikki Hämäläinen

**Heikki Hämäläinen** on ainakin seuraavien henkilöiden nimi:

* Heikki Hämäläinen (1939–2012), näyttelijä
* Heikki Hämäläinen (s. 1947), viulisti
* Heikki Hämäläinen (s. 1953), juoksija
* Heikki Hämäläinen (1966–2021), kauppaneuvos, Osuuskauppa Suur-Savon tj.
Nokia 8110 4G

**Nokia 8110 4G** on suomalaisen HMD Globalin 25. helmikuuta 2018 esittelemä matkapuhelin. Se on värinäytöllinen ja 4G-yhteydellä varustettu versio alkuperäisestä vuonna 1996 julkaistusta Nokia 8110 -puhelimesta. Puhelimen toimitukset alkoivat Suomessa 16. heinäkuuta.

Puhelimessa on 2,45 tuuman näyttö ja KaiOS-käyttöjärjestelmä. Tallenntustilaa on neljä gigatavua ja keskusmuistia 512 megatavua. Tallennustila on laajennettavissa enintään 64 gigatavun microSD-kortilla. Kameran tarkkuus on kaksi megapikseliä ja akun kapasiteetti on 1&nbsp;500 milliampeerituntia.

## Lähteet
Nokia 8 Sirocco

**Nokia 8 Sirocco** on suomalaisen HMD Globalin helmikuussa 2018 esittelemä älypuhelin. Se tuli myyntiin huhtikuussa 2018.

Puhelimessa on 5,5 tuuman OLED-kosketusnäyttö, 6 gigatavua keskusmuistia ja 128 gigatavua tallennustilaa. Takakamera on 12 ja 13 megapikselin kaksoiskamera ja etukamera viiden megapikselin kamera. Käyttöjärjestelmänä on Android 8.1 Oreo. Puhelimessa on IP67-luokitus ja langaton lataus.

## Lähteet
Nokia 7 plus

**Nokia 7 plus** on suomalaisen HMD Globalin helmikuussa 2018 esittelemä älypuhelin. Se tuli myyntiin 19. huhtikuuta 2018. Puhelimessa on kuuden tuuman LCD-kosketusnäyttö. Keskusmuistia on 4 gigatavua ja tallennustilaa 64 gigatavua. Tilaa voi lisätä microSD-muistikortilla. Takakamera on 12 ja 13 megapikselin kaksoiskamera. Etukamerana on 16 megapikselin kamera. Akun kapasiteetti on 3&nbsp;800 milliampeerituntia, jonka voi ladata Quick Charge 3.0 pikalatauksella.

## Lähteet

## Aiheesta muualla
* PhoneArena: Nokia 7 plus